ຢູໂຣບຮຽກຮ້ອງໃຫ້ ເອົາມາດຕະການເຂັ້ມງວດຂຶ້ນ ກ່ຽວກັບຄຸນນະພາບນໍ້າ (ເບິ່ງວີດີໂອ)
ເນື່ອງໃນວັນນໍ້າສາກົນ ທີ 22 ມີນາ ປະຊາຊົນ​​​ຢູໂຣບ ​ຮຽກຮ້ອງ​ໃຫ້​ອີຢູ ​ເອົາ​ມາດ​ຕະການ​​ເຂັ້ມ​ງວດ​ຂຶ້ນ ​ເພື່ອປັບປຸງເພື່ອປັບປຸງ​ຄຸນ​ນະພາບນໍ້າ.
ການສຳຫຼວດຫາງສຽງປະຊາຊົນຄັ້ງໃໝ່ສະແດງໃຫ້ເຫັນວ່າ ປະຊາຊົນໃນຢູໂຣບພວມຮຽກ ຮ້ອງໃຫ້ສະຫະພາບຢູໂຣບເອົາມາດຕະການທີ່ເຂັ້ມງວດກວ່າເກົ່າເພື່ອປັບປຸງຄຸນນະພາບນໍ້າ ໃນບັນດາປະເທດສະມາຊິກ 27 ປະເທດ ເກືອບ 70% ຂອງປະຊາຊົນຈຳນວນ 2,500 ຄົນທີ່ຖືກສຳຫຼວດ ໃນເດືອນນີ້ກ່າວວ່າ ບັນຫາທີ່ກ່ຽວພັນກັບນໍ້າ ແມ່ນມີຄວາມຮ້າຍແຮງຢູ່ ໃນຢູໂຣບ ພວກທີ່ຕອບຄຳຖາມສ່ວນໃຫຍ່ ກ່າວວ່າ ຄວາມເປື້ອນເປິະຈາກສານພິດເຄມີເປັນໄພຂົ່ມຂູ່ ໃຫຍ່ທີ່ສຸດ ຕໍ່ແຫຼ່ງຊັບພະຍາກອນນໍ້າ ພວກເຂົາເຈົ້າເວົ້າວ່າ ສະຫະພາບຢູໂຣບຄວນຈະພິ ຈາລະນາ ເພື່ອປັບໄໝໜັກຂຶ້ນຕໍ່ພວກທີ່ສ້າງຄວາມເປື້ອນເປິະຕ່າງໆ ຄະນະກຳມາທິການຢູໂຣບທ່ານ Janez Potocnik ໄດ້ກ່າວປ້ອງກັນ ຄວາມກ້າວໜ້າໃນ ການປັບປຸງຄຸນນະພາບນໍ້າ ໂດຍເວົ້າວ່າ ນໍ້າດື່ມແລະນໍ້າໃຊ້ໃນທຸກມື້ນີ້ ແມ່ນດີຂຶ້ນກວ່າແຕ່ ກ່ອນຫຼາຍ ແລະມີຫົວເມືອງນ້ອຍໃຫຍ່ຫຼາຍຂຶ້ນມີສະຖານທີ່ບຳບັດນໍ້າເສຍທີ່ເໝາະສົມ ທ່ານ Potocnik ຍັງໄດ້ກ່າວອ້າງເຖິງການກັບຄືນໄປມີໜ້າຂອງປາຊາລມອນຢູ່ໃນແມ່ນໍ້າ ຫຼາຍສາຍຂອງຢູໂຣບນັ້ນວ່າ ເປັນຮ່ອງຮອຍຂອງຄຸນນະພາບນໍ້າທີ່ດີຂຶ້ນ ການສຳຫຼວດທີ່ວ່ານີ້ເວົ້າວ່າການຢັ່ງຄວາມເຫັນຂອງປະຊາຊົນແມ່ນເພື່ອຄໍ້າປະກັນສະຖຽນ ລະພາບກ່ຽວກັບຄຸນນະພາບນໍ້າຄວນຈະໄດ້ຮັບການຈັດຕັ້ງປະຕິບັດ ໂດຍຫັນຄວາມສົນໃຈ ເປັນພິເສດໃສ່ຜົນກະທົບຈາກອຸສາຫະກຳ ການກະສິກຳ ການນຳໃຊ້ນໍ້າເກີນຂອບເຂດ ຕະ ຫຼອດທັງໄພແຫ້ງແລ້ງແລະໄພນໍ້າຖ້ວມ ຄະນະກຳມາທິການຢູໂຣບກ່າວວ່າ ຄຳແນະນຳທີ່ໄດ້ຮັບຈາກການສຳຫຼວດຈະຖືກນຳໄປພິ ຈາລະນາຢູ່ໃນແຜນແມ່ບົດ ເພື່ອຄຸ້ມຄອງແຫຼ່ງນໍ້າຂອງຢູໂຣບທີ່ກຳນົດໃສ່ເດືອນພະຈິກປີນີ້ ແຜນແມ່ບົດດັ່ງກ່າວ ຈະລະບຸໃຫ້ຊາບ ກ່ຽວກັບຂົງເຂດວຽກງານທີ່ຈຳເປັນ ຕ້ອງໄດ້ມີການ ປັບປຸງແລະຂໍ້ສະເໜີຕ່າງໆ ເພື່ອກຳນົດນະໂຍບາຍເລື່ອງນໍ້າຂອງສະຫະພາບຢູໂຣບໄປຈົນ ຮອດປີ 2020